**ΣΥΜΒΑΣΗ ΕΡΓΟΥ**

**ΚΑΙ**

**ΠΑΡΑΧΩΡΗΣΗΣ ΔΙΚΑΙΩΜΑΤΩΝ ΠΝΕΥΜΑΤΙΚΗΣ ΙΔΙΟΚΤΗΣΙΑΣ**

Στην Αθήνα σήμερα την xx xxxxx xxxxx, οι :

# **ΣΥΜΒΑΛΛΟΜΕΝΟΙ**

* Η εταιρία παραγωγής με την επωνυμία …………………………………….., εδρεύουσα στο ………………………., οδός ………………………………………….., νομίμως εκπροσωπούμενη από ……………………………, καλούμενη εφεξής χάριν συντομίας «ΠΑΡΑΓΩΓΟΣ» και
* Ο/Η ………………………………………….., κάτοικος Αθηνών, οδός ………………………………………. καλούμενος/η εφεξής χάριν συντομίας «ΠΡΟΣΩΠΟ». Εφόσον το ΠΡΟΣΩΠΟ εκπροσωπείται με συμβόλαιο από πρακτορείο μοντέλων, η talent agent, τότε η σύμβαση αυτή υπογράφεται από το νόμιμο εκπρόσωπο του πρακτορείου.

1. **ΕΡΓΟ** 
   1. Ο ΠΑΡΑΓΩΓΟΣ έχει αναλάβει την παραγωγή ενός διαφημιστικού spot με τίτλο ………………………… για το προϊόν ……………………….. , διάρκειας ……….. δευτερολέπτων, το οποίο στη συνέχεια θα μπορεί να προσαρμοστεί σε διαφορετικές εκδόσεις μικρότερης διάρκειας.
   2. Το ΠΡΟΣΩΠΟ αναλαμβάνει την υποχρέωση να συμμετάσχει στο παραπάνω διαφημιστικό spot που θα γυριστεί με βάση σενάριο το οποίο είναι συνημμένο με αυτή τη σύμβαση.
   3. Το ΠΡΟΣΩΠΟ με την υπογραφή του παρόντος τίθεται στη διάθεση του ΠΑΡΑΓΩΓΟΥ ούτως ώστε να εκτελεί επιμελώς και σύμφωνα με το σενάριο το παραπάνω έργο, προσερχόμενο εγκαίρως τόσο στις δόκιμες (πρόβες, fitting, κλπ), στα γυρίσματα αλλά και στην ηχογράφηση της φωνής (εφόσον προβλέπεται από το σενάριο).

##### ΑΠΑΣΧΟΛΗΣΗ

* 1. Το ΠΡΟΣΩΠΟ θα απασχοληθεί κατά την περίοδο xx/xx/xxx έως xx/xx/xxx για:
  2. Πρόβες :
  3. Fitting :
  4. Γυρίσματα :
  5. Ηχογραφήσεις :
  6. Το ΠΡΟΣΩΠΟ δεσμεύεται για ολόκληρη την συγκεκριμένη ημερομηνία γυρίσματος και σε καμία περίπτωση δεν πρέπει να έχει κάποια άλλη υποχρέωση.
  7. Η ακριβής ώρα έναρξης του γυρίσματος θα ανακοινωθεί στο πρόσωπο την προηγούμενη από την ημερομηνία γυρίσματος.

##### ΜΕΣΑ ΜΕΤΑΔΟΣΗΣ

Τα μέσα μετάδοσης του έργου ομαδοποιούνται σε τρεις ενότητες.

Στο παρόν συμφωνητικό πρέπει να φαίνονται σαφώς τα αρχικά ΜΕΣΑ ΜΕΤΑΔΟΣΗΣ που αφορούν αυτό το έργο και καλύπτονται από το παρόν συμφωνητικό.

**GROUP A: TV**

All modes of broadcast (analogue, digital, wireless, cable, satellite, subscribers, free to air, etc);

**GROUP B: WEB, SOCIAL MEDIA, SAT**

Commercial Internet use , Banners, Pop-Ins, Mouse-Overs, Branded sites, WebTV, etc

Facebook, YouTube, Twiter, Linkedin, etc

**GROUP C: CINEΜΑ, POS, CCTV**

Theatrical release

All Points Of Sales, showrooms, trade fairs, public presentations, supermarkets

All points of Closed Circuit TV and Digital Signage

* 1. Ακόμη, περιλαμβάνεται και απεριόριστη μη εμπορική χρήση της ταινίας σε διαγωνισμούς διαφημιστικών ταινιών, όπως και στα web sites της διαφημιστικής εταιρίας, εταιρίας παραγωγής, πρακτορείου μοντέλων και του ίδιου του προσώπου.
  2. Προβολή πέραν των αρχικών Μέσων Μετάδοσης που καλύπτονται από αυτό το συμφωνητικό, είναι δυνατή μετά από γραπτή ενημέρωση του ΠΑΡΑΓΩΓΟΥ και καταβολή των σχετικών δικαιωμάτων, σύμφωνα με τον συνημμένο πίνακα Υπολογισμού Δικαιωμάτων.

##### ΧΩΡΕΣ ΜΕΤΑΔΟΣΗΣ

* 1. Η Ελληνική επικράτεια.
  2. Προβολή εκτός της Ελληνικής επικράτειας είναι δυνατή μετά από γραπτή ενημέρωση του ΠΑΡΑΓΩΓΟΥ και καταβολή των σχετικών δικαιωμάτων, σύμφωνα με τον συνημμένο πίνακα Υπολογισμού Δικαιωμάτων.

### **ΔΙΑΡΚΕΙΑ ΜΕΤΑΔΟΣΗΣ**

* 1. Η διάρκεια της παρούσας σύμβασης είναι ενός έτους αρχόμενη από την ΧΧ/ΧΧ/ΧΧΧΧ (Ημερομηνία Πρώτης Προβολής) και λήγουσα την ΧΧ/ΧΧ/ΧΧΧ.
  2. Η παρούσα σύμβαση μπορεί να ανανεωθεί μονομερώς από τον ΠΑΡΑΓΩΓΟ για τέσσερα επιπλέον έτη, εφόσον πριν από την έναρξη εκάστου νέου έτους, προκαταβληθεί η αμοιβή επόμενου έτους, ανάλογα με την χρήση σε άλλα μέσα και άλλες χώρες, σύμφωνα με τον συνημμένο πίνακα Υπολογισμού Δικαιωμάτων.
  3. Σε περίπτωση που η Ημερομηνία Πρώτης Προβολής δεν είναι γνωστή κατά την ημέρα υπογραφής του συμφωνητικού, τότε Ημερομηνία Πρώτης Προβολής θεωρείται η ημερομηνία ένα μήνα μετά την έκδοση του σχετικού παραστατικού από το ΠΡΟΣΩΠΟ προς τον ΠΑΡΑΓΩΓΟ.
  4. Όλοι οι υπολογισμοί για την μετάδοση της ταινίας (ως πρώτο, δεύτερο, τρίτο, κλπ έτος) μετρώνται πάντα από την Ημερομηνία Πρώτης Προβολής, ακόμη και εάν έχουν μεσολαβήσει κενά (ετών ή μηνών) κατά τα οποία δεν μεταδόθηκε η ταινία.
  5. Κάθε ανανέωση χρήσης θα γίνεται σύμφωνα με το αρχικό χρονικό διάστημα και την αρχική χρέωση της βασικής συμφωνίας. (Πχ. πρώτη χρήση 1 χρόνος - ανανέωση 1 χρόνος,  πρώτη χρήση 6 μήνες – ανανέωση 6 μήνες).
  6. Δεν μπορεί να παραχωρηθούν δικαιώματα χρήσης επόμενου έτους, άλλων μέσων ή άλλων χωρών, εάν δεν έχουν εξοφληθεί τα δικαιώματα χρήσης του προηγούμενου έτους, των υφιστάμενων μέσων και της αρχικής χώρας μετάδοσης.
  7. Πέραν των 5 ετών από την πρώτη ημερομηνία προβολής, το παρόν συμφωνητικό δεν έχει ισχύ και όλες οι οικονομικές διαπραγματεύσεις γίνονται σε μηδενική βάση.

1. **ΠΑΡΑΧΩΡΗΣΗ ΔΙΚΑΙΩΜΑΤΩΝ ΠΝΕΥΜΑΤΙΚΗΣ ΙΔΙΟΚΤΗΣΙΑΣ** 
   1. Το ΠΡΟΣΩΠΟ παραχωρεί, πωλεί, μεταβιβάζει και εκχωρεί προς τον ΠΑΡΑΓΩΓΟ κάθε πνευματικό ή συγγενικό ή άλλης οποιασδήποτε προέλευσης δικαίωμα, πάνω στη χρήση της ως άνω διαφημιστικής ταινίας, είτε για τηλεοπτική, κινηματογραφική και δορυφορική προβολή της στην Ελλάδα και το εξωτερικό, με οποιοδήποτε μέσο, (όπως : τηλεόραση ασύρματη ή ενσύρματη, δορυφορική, ραδιόφωνο, κινηματογραφικές αίθουσες, μέσω τηλεφωνικού δικτύου, καθώς και κάθε άλλου οπτικοακουστικού μέσου που υφίσταται ή θα εφευρεθεί στο μέλλον. Σε κάθε δε περίπτωση το ΠΡΟΣΩΠΟ παραιτείται ανεπιφύλακτα κάθε άλλης αξίωσης της, πέραν των αμοιβών του που συμφωνήθηκαν για κάθε μέσο, διάρκεια και χώρες με την παρούσα Σύμβαση καθώς και τους προσαρτημένους Πίνακες Υπολογισμού Δικαιωμάτων.
   2. Ο ΠΑΡΑΓΩΓΟΣ έχει το αποκλειστικό δικαίωμα να παραχωρήσει τα παραπάνω δικαιώματα στον εκάστου πελάτη του (Διαφημιζόμενο ή Διαφημιστική εταιρία) για λογαριασμό του οποίου παρήγαγε την διαφημιστική ταινία.
2. **ΑΜΟΙΒΕΣ**
   1. Η αμοιβή του ΠΡΟΣΩΠΟΥ για όλη τη διάρκεια της παρούσας και για όλες τις ενέργειες που θα απαιτηθούν ορίζεται στο συνολικό ποσό των #ΧΧΧΧΧ ΕΥΡΩ# για το οποίο θα εκδοθεί ...................... (επιλέξτε: τιμολόγιο, Απόδειξη Παροχής Υπηρεσιών, Μισθοδοτική Κατάσταση, κλπ). To αναφερόμενο ποσό αυτό περιλαμβάνει όλες τις αμοιβές, εισφορές προς τρίτους, επιδόματα, δώρα, εργοδοτικές εισφορές, εισφορές εργαζόμενου, κλπ καθώς και τυχόν προμήθειες πρακτορείου ή εκπρόσωπου, εκτός από ΦΠΑ εφόσον υφίσταται.
   2. Εάν δεν έχει συμφωνηθεί διαφορετικά, το 25% του παραπάνω ποσού θεωρείται Εργασιακή Αμοιβή για την πρώτη ημέρα γυρίσματος (10 ώρες συμπεριλαμβανομένης διακοπής για φαγητό), ενώ το 75% Δικαιώματα Χρήσης, για τον πρώτο χρόνο, για όλα τα μέσα που περιλαμβάνει αυτό το συμφωνητικό.
   3. Για κάθε επιπλέον μέρα γυρίσματος αναλογεί μια ακόμα Εργασιακή Αμοιβή.
   4. Για κάθε μέρα ταξιδιού, 50% επί της Εργασιακής Αμοιβής, συν 30 ευρώ ημερησίως για έξοδα.
   5. Για κάθε ώρα εργασίας πέραν του 10ωρου, θα καταβάλλεται ωριαίο κόστος αποζημίωσης ίσο με το 1/10 της Εργασιακής Αμοιβής επί 1,25 για τις ώρες 08:00 έως 24:00 ή επί 1,50 για τις ώρες 24:00 έως 08:00.
   6. Εφόσον το πρόσωπο κληθεί να λάβει μέρος σε νέα διαφημιστική ταινία του ίδιου διαφημιζόμενου εντός 12 μηνών, η αμοιβή του δεν μπορεί να έχει αύξηση πάνω από 10% από την προηγούμενη αμοιβή.
3. **ΥΠΟΛΟΓΙΣΜΟΣ ΕΠΙΠΡΟΣΘΕΤΩΝ ΔΙΚΑΙΩΜΑΤΩΝ ΧΡΗΣΗΣ (ΕΠΟΜΕΝΑ ΕΤΗ)**
   1. Ο ΠΑΡΑΓΩΓΟΣ διατηρεί το δικαίωμα να ανανεώσει μονομερώς αυτή την σύμβαση για τέσσερα επιπλέον έτη, εφόσον πριν από την έναρξη εκάστου νέου έτους, προκαταβληθεί η αμοιβή επόμενου έτους, σύμφωνα με τον συνημμένο πίνακα Υπολογισμού Δικαιωμάτων.
   2. Για την εξαγορά των δικαιωμάτων πέραν του πρώτου χρόνου καταβάλλεται ποσό ίσο με τα Δικαιώματα Χρήσης του προηγούμενου έτους προσαυξημένο με ποσοστό όχι μεγαλύτερο από 15%, μέχρι της συμπλήρωσης των πέντε ετών συνολικά από την πρώτη ημερομηνία προβολής.
   3. Η προβολή της ταινίας σε άλλη χώρα λογίζεται πάντα ως 1ος χρόνος προβολής, από τη στιγμή που προβάλλεται σε αυτή τη  χώρα (ανεξάρτητα εάν για την Ελλάδα είναι 2ος ή 3ος χρόνος προβολής) και η χρέωση ξεκινά πάντα από τα σχετικά δικαιώματα Α έτους, συν την προσαύξηση της εκάστοτε χώρας προβολής του εξωτερικού. Φυσικά η παραπάνω διαδικασία ισχύει για 5 έτη από την αρχική προβολή στην Ελλάδα.
4. **ΥΠΟΛΟΓΙΣΜΟΣ ΕΠΙΠΡΟΣΘΕΤΩΝ ΔΙΚΑΙΩΜΑΤΩΝ ΧΡΗΣΗΣ (ΑΛΛΑ ΜΕΣΑ)**
   1. Ο ΠΑΡΑΓΩΓΟΣ διατηρεί το δικαίωμα να ανανεώσει μονομερώς αυτή την σύμβαση για άλλα μέσα μη αναφερόμενα σε αυτή την σύμβαση, εφόσον πριν από την έναρξη προβολής σε άλλα μέσα προκαταβληθεί η αμοιβή άλλων μέσων, σύμφωνα με τον συνημμένο πίνακα Υπολογισμού Δικαιωμάτων, ο οποίος προβλέπει ότι:

GROUP A: TV > βάση υπολογισμού € 0000

GROUP B: WEB, SOCIAL MEDIA, SAT > βάση υπολογισμού € 0000

GROUP C: CINEΜΑ, POS, CCTV > βάση υπολογισμού € 0000

Σε περίπτωση χρήσης για 2 ή περισσότερα μέσα, έτη, χώρες κλπ μπορεί να γίνεται ειδική συμφωνία.

(Δείτε το συνημμένο πίνακα Υπολογισμού Δικαιωμάτων σε άλλα μέσα)

1. **ΥΠΟΛΟΓΙΣΜΟΣ ΕΠΙΠΡΟΣΘΕΤΩΝ ΔΙΚΑΙΩΜΑΤΩΝ ΧΡΗΣΗΣ ( ΑΛΛΕΣ ΧΩΡΕΣ)**
   1. Ο ΠΑΡΑΓΩΓΟΣ διατηρεί το δικαίωμα να ανανεώσει μονομερώς αυτή την σύμβαση για άλλες χώρες μη αναφερόμενες σε αυτή την σύμβαση, εφόσον πριν από την έναρξη προβολής σε άλλη χώρα προκαταβληθεί η αμοιβή άλλης χώρας, σύμφωνα με τον συνημμένο πίνακα Υπολογισμού Δικαιωμάτων και τις προβλεπόμενες αμοιβές που φαίνονται στο 9.1 του παρόντος.
   2. Σε περίπτωση συμφωνίας πακέτου χρήσης για χρήση σε περισσότερες από 3 χώρες, τότε μπορούν να γίνουν κάποιες εκπτώσεις από τα αναφερόμενα ποσοστά.
2. **ΕΙΔΙΚΟΙ ΟΡΟΙ**
   1. Γυμνό, μαγιό, Επικίνδυνες σκηνές, κλπ (αναλυτική περιγραφή)
3. **ΛΟΙΠΟΙ ΟΡΟΙ** 
   1. Σε περίπτωση γυρίσματος όπου απαιτείται διανυκτέρευση εκτός Αθηνών τότε θα καταβάλλεται αποζημίωση ταξιδιού και ο ΠΑΡΑΓΩΓΟΣ θα αναλαμβάνει το κόστος του ξενοδοχείου με πρωινό συν αποζημίωση 30 € ημερησίως ως έξοδα εκτός έδρας.
   2. Δεν προβλέπονται άλλες αμοιβές πέραν των δικαιωμάτων χρήσης για διαφορετικές διάρκειες ή εκδόσεις της ίδιας ταινίας.
   3. Σε κάθε περίπτωση ο τρόπος πληρωμής είναι: Το ΦΠΑ του τιμολογίου καταβάλλεται εντός 20 ημερών από τον ΠΑΡΑΓΩΓΟ και η εκάστοτε αμοιβή του ΠΡΟΣΩΠΟΥ εντός ...... ημερών από την έκδοση του νόμιμου παραστατικού, αφού παρακρατηθούν όλες οι νόμιμες επιβαρύνσεις.
   4. Όλες οι αμοιβές για δικαιώματα άλλων μέσων, επόμενων ετών και άλλων χωρών καταβάλλονται μετά την έγκριση τους από τον Διαφημιζόμενο / Διαφημιστική εταιρία.
   5. Σε περίπτωση που για οποιοδήποτε λόγο δεν προβληθεί το φιλμ, ή εάν το ΠΡΟΣΩΠΟ δεν συμπεριλαμβάνεται στο τελικό μοντάζ της ταινίας, ή εάν το ΠΡΟΣΩΠΟ δεν είναι αναγνωρίσιμο στο τελικό μοντάζ (ή φαίνεται μόνο η πλάτη ή τα χέρια του, κλπ) τότε δικαιούται μόνο την Εργασιακή Αμοιβή καθώς και τις αποζημιώσεις ταξιδιού και Εκτός Έδρας εφόσον αυτές υφίστανται.
   6. Επίσης σε περίπτωση που σε μια έκδοση επόμενου έτους το πρόσωπο έχει αφαιρεθεί από το μοντάζ ή παρουσιάζεται μόνον κατά τρόπο που δεν είναι αναγνωρίσιμο (πχ μόνο πλάτη ή χέρια, κλπ) τότε δεν δικαιούται αμοιβή χρήσης επόμενου έτους.
   7. Το ΠΡΟΣΩΠΟ δεσμεύεται να μην παραχωρήσει οποιουδήποτε τύπου συνεντεύξεις ή πληροφορίες σε Έντυπα ή άλλα Μέσα Μαζικής Επικοινωνίας σχετικές με την παραγωγή της παραπάνω ταινίας, χωρίς την γραπτή συναίνεση της ΠΑΡΑΓΩΓΟΥ.
4. **ΑΚΥΡΩΣΕΙΣ / ΡΗΤΡΕΣ**

Η Εταιρεία Παραγωγής πληρώνει τα εξής ακυρωτικά στο ΠΡΟΣΩΠΟ εφόσον συντρέχουν οι παρακάτω λόγοι:

* 1. 100% επί της Ημερησίας Εργασιακής Αμοιβής του ΠΡΟΣΩΠΟΥ, στην περίπτωση που το ΠΡΟΣΩΠΟ παρευρεθεί τουλάχιστον 6 ώρες σε γύρισμα που ακυρώνεται στη συνεχεία από ευθύνη κάποιου τρίτου.
  2. 75% επί της ημερησίας Εργασιακής Αμοιβής του ΠΡΟΣΩΠΟΥ, στην περίπτωση που το ΠΡΟΣΩΠΟ παρευρεθεί τουλάχιστον 1 ώρα σε γύρισμα που ακυρώνεται στην συνέχεια από ευθύνη κάποιου τρίτου.
  3. 50% επί της ημερησίας αμοιβής του ΠΡΟΣΩΠΟΥ, στην περίπτωση ακύρωσης του γυρίσματος 24 ώρες πριν από το συμφωνημένο γύρισμα.

Σε περίπτωση καθυστέρησης του ΠΡΟΣΩΠΟΥ στο γύρισμα, το ΠΡΟΣΩΠΟ οφείλει να πληρώσει ακυρωτικά στον ΠΑΡΑΓΩΓΟ:

* 1. 100% επί της Εργασιακής Αμοιβής του ΠΡΟΣΩΠΟΥ, ανά ώρα καθυστέρησης.
  2. Σε περίπτωση που το ΠΡΟΣΩΠΟ δεν έρθει καθόλου στο γύρισμα τότε ως ρήτρα οφείλει στον ΠΑΡΑΓΩΓΟ το δεκαπλάσιο της ημερησίας αμοιβής του.

#### **ΟΥΣΙΩΔΕΙΣ ΟΡΟΙ / ΤΡΟΠΟΠΟΙΗΣΕΙΣ / ΑΡΜΟΔΙΟΤΗΤΑ**

#### Όλοι οι όροι της παρούσης συνομολογούνται ουσιώδεις.

* 1. Κάθε τροποποίηση της παρούσης, περιλαμβανομένου και του παρόντος άρθρου γίνεται μόνο εγγράφως.
  2. Για κάθε διένεξη ή διαφορά περί την εφαρμογή ή ερμηνεία της παρούσης αρμόδια καθίστανται τα Δικαστήρια των Αθηνών.

Οι συμβαλλόμενοι, υπέγραψαν το παρόν σε τέσσερα (4) όμοια αντίτυπα, εκ των οποίων από ένα (1) έλαβε ο κάθε συμβαλλόμενος, το δε τέταρτο θα κατατεθεί, με επιμέλεια του ΠΑΡΑΓΩΓΟΥ στην Επιθεώρηση Εργασίας, σύμφωνα με το άρθρο 1 παρ. 1 του ν. 2639/98.

**ΟΙ ΣΥΜΒΑΛΛΟΜΕΝΟΙ**

**ΓΙΑ ΤOΝ ΠΑΡΑΓΩΓΟ ΓΙΑ TO ΠΡΟΣΩΠΟ ΓΙΑ ΤΟ ΠΡΑΚΤΟΡΕΙΟ**